SAMTEL กำไร Q3/58 ลดลง 23% หลังค่าใช้จ่ายพุ่ง
SAMTEL กำไร Q3/58 ลดลง 23% มาที่ 121.53 ลบ. จากปีก่อนมีกำไร 157.49 ลบ. หลังค่าใช้จ่ายเพิ่มขึ้น ขณะที่ช่วง 9 เดือนแรกมีกำไร 372.76 ลบ. ลดลง 33% จากปีก่อนมีกำไร 554.63 ลบ. 
11 พ.ย. 2558

บริษัท สามารถเทลคอม จำกัด (มหาชน) หรือ SAMTEL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 121.53 ล้านบาท หรือมีกำไรสุทธิ 0.19 บาทต่อหุ้น ลดลง 23% จากช่วงเดียวกันของปีก่อนที่มีกำไรสุทธิ 157.49 ล้านบาท หรือมีกำไรสุทธิ0.25 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 372.76 ล้านบาท หรือ 0.60 บาทต่อหุ้น ลดลง 33% จากช่วงเดียวกันของปีก่อนที่มีกำไรสุทธิ 554.63 ล้านบาท หรือ 0.89 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากบริษัทมีต้นทุนขายและบริการเพิ่มขึ้น 193 ล้านบาท อีกทั้งมีค่าใช้จ่ายในการขาย ค่าใช้จ่ายในการบริหารเพิ่มขึ้น สาเหตุหลักเกิดจากการเพิ่มขึ้นของค่าใช้จ่ายเกี่ยวกับเงินเดือนและผลประโยชน์พนักงาน ค่าโฆษณาและส่งเสริมการตลาดและการลดลงของมูลค่าเงินลงทุนในหลักทรัพย์เพื่อค้า
 